హైదరాబాద్ (ఆంధ్రజ్యోతి బిజినెస్) : ట్రక్కుల రంగాన్ని వ్యవస్థీకృతం చేయడం, పూర్తి స్థాయిలో లారీల సామర్థ్యాన్ని వినియోగంలోకి తేవడం లక్ష్యంగా కార్యకలాపాలు ప్రారంభించిన 4టిగో సంస్థ తెలంగాణ, ఆంధ్రప్రదేశ్లకు తన కార్యకలాపాలు విస్తరించింది. ఈ సందర్భంగా కంపెనీ సహ వ్యవస్థాపకుడు వివేక్ మల్హోత్రా మాట్లాడుతూ.. తమ నెట్వర్క్లో చేరిన లారీల యజమానులు, డ్రైవర్లకు ఎన్నో ప్రయోజనాలు కల్పిస్తున్నట్టు తెలిపారు. సాధారణంగా లారీలు సుదూర ప్రాంతాలకు వెళ్లినప్పుడు రిటర్న్ లోడ్ కోసం ఎక్కువ సమయం వేచి ఉండాల్సివస్తుందని, ఈ లోటును కూడా తమ నెట్వర్క్ తీర్చుతుందని చెప్పారు. అలాగే డిమాండు, సరఫరా మధ్య అంతరాన్ని కూడా పూడ్చడానికి ఇది దోహదపడుతుందన్నారు. లారీ ఆపరేటర్లు, వస్తు రవాణాకు లారీల కోసం వెతుకుతున్న వారు తమ నెట్వర్క్ ద్వారా ఆన్లైన్లోనే బేరసారాలు సాగించుకోవచ్చునని, డీల్ కుదిరితే రెండు పార్టీల నుంచి రెండు శాతం వంతున ఫీజు తాము వసూలు చేస్తామని ఆయన తెలిపారు. అలాగే ప్రముఖ ఆయిల్ రిటైలింగ్ సంస్థ ఇండియన్ ఆయిల్లో కో బ్రాండెడ్ కార్డును తాము ప్రవేశపెట్టామని, ఈ కార్డులో సొమ్ము లోడ్ చేసుకున్న డ్రైవర్లు ఆ సంస్థకు చెందిన బంకుల్లో ఆయిల్ ఫిల్ చేయించుకోవడంతో పాటు అక్కడ ఉన్న విశ్రాంతి భవనాల్లో ఉచితంగా విశ్రాంతి తీసుకోవచ్చునని మల్హోత్రా చెప్పారు. అలాగే ట్రక్కు ఆపరేటర్లకు ఆర్థిక సహాయం కోసం తాము ఫెడరల్ బ్యాంక్తో తాము ఒప్పందం కుదుర్చుకున్నట్టు ఆయన తెలిపారు. ప్రస్తుతం తమ నెట్వర్క్లో రెండు వేల ట్రక్కులుండగా వాటిలో 1200 యాక్టివ్గా ఉన్నట్టు ఆయన చెప్పారు. ఈ ఏడాది చివరికల్లా తమ నెట్వర్క్లోని లారీల సంఖ్య 50 వేలకు పెంచాలన్నది తమ లక్ష్యమని ఆయన అన్నారు.
hyderabad (aandhrajyoti bijines) : trakkula rangaanni vyavastheekrutam cheyadam, puurti sthaayilo laareela saamarthyaanni viniyogamloki tevadam lakshyamgaa kaaryakalaapaalu praarambhinchina 4tigo samstha telamgaana, aandhrapradeshlaku tana kaaryakalaapaalu vistarinchindi. ee sandarbhamgaa company saha vyavasthaapakudu vivek malhotra maatlaadutuu.. tama netwarklo cherina laareela yajamaanulu, driverlaku enno prayojanaalu kalpistunnattu telipaaru. saadhaaranamgaa laareelu sudura praantaalaku vellinappudu retern lod kosam ekkuva samayam vechi undaalsivastundani, ee lotunu kuudaa tama netwark teerchutundani cheppaaru. alaage dimandu, sarafara madhya antaraanni kuudaa puudchadaaniki idhi dohadapadutundannaru. lari aaparetarlu, vastu ravaanaaku laareela kosam vetukutunna vaaru tama netwark dwara aanlainlone berasaralu saaginchukovachhunani, deal kudirithe rendu paarteela nunchi rendu saatam vantuna feeju taamu vasulu chestamani aayana telipaaru. alaage pramukha aayil retiling samstha indian aayillo koo branded kaardunu taamu pravesapettaamani, ee kaardulo sommu lod chesukunna driverlu aa samsthaku chendina bankullo aayil fill cheyinchukovadamto paatu akkada unna vishraanti bhavanaallo uchitamgaa vishraanti teesukovachhunani malhotra cheppaaru. alaage trakku aaparetarlaku aardhika sahayam kosam taamu federal byankto taamu oppandam kudurchukunnattu aayana telipaaru. prastutam tama netwarklo rendu vela trakkulundagaa vaatilo 1200 activega unnattu aayana cheppaaru. ee edaadi chivarikalla tama netwarkloni laareela sankhya 50 velaku penchaalannadi tama lakshyamani aayana annaru.